kardosdrur/scandi-wiki huggingface dataset:
Karin A

Karin A (også Kanine A) var en 4.000 ton fragtskib med 50 ton våben der blev opbragt af Israel Defense Forces (IDF) den 3. januar 2002.

Destination 
Våbenladningen var højest sandsynligvis på vej til det palæstinensiske hjemmestyre på Gazastriben – hvilket ville have været et brud på Oslo-aftalen. Imidlertid benægtede den palæstinensiske leder Yassir Arafat ethvert kendskab til sendingen. Nogle andre kilder antyder at våbnene kunne have været på vej til Hizbollah i Libanon.

Ladning 
Skibet alene havde en værdi på omkring $400.000, og den civile last brugt til at skjule våbenladningen omkring $3.000.000. Skibets egentlige last, våbnene, havde en værdi på omkring $15.000.000. Våbnene bestod af bl.a. Katjusja-raketter, mortérer, snigskytte geværer, ammunition, landminer, panserværnsmissiler så vel som 2,5 ton koncentreret sprængstof. Generalmajor Yedidya Yaari, leder af det israelske søværn, oplyser at våbnene var pakket i 83 containers indpakket i vandtæt plastik og ophængt på bøjer der kunne holde dem flydende og tillade aflastning og opsamling til søs.

Kl. 04:45 den 3. januar overraskede og stormede israelske marinespecialenheder Karin A i det Røde Hav omkring 500 kilometer fra Israel. Israelerne fik overtaget skibet og sejlede det til havnebyen Eilat i løbet af natten den 4. januar.

Kaptajnen på skibet var Omar Akawi – en Fatah-aktivist siden 1976, og tidligere medlem af den palæstinensiske ledelse. Ifølge det libanesiske dagblad The Daily Star så var køberen af våbnene
Adel Salameh (Adel 'Moghrabi`) – en tidligere medlem af Yassir Arafats inderkreds indtil de tidligere 1980ere.

Ifølge israelske kilder var skibet købt i Libanon, sejlet til Iran hvor det blev lastet med våben på øen Kish. Derfra var det sejlet gennem Omanbugten, det Arabiske Hav, Adenbugten og det Røde Hav.

References

External links 
 Israeli Ministry of Foreign Affairs briefing 
 Weapons Found on 'Karine-A' and 'Santorini' 

Palæstinas politik
Fragtskibe
Begivenheder i 2002
Poul Bredo Grandjean

Poul Bredo Grandjean (født 5. september 1880 i København, død 1957) var en dansk heraldiker og arkivar i Rigsarkivet.

Grandjean fungerede som statens heraldiske konsulent 1935-1954, og udarbejdede i den egenskab våbenmærker for en række danske kommuner. Han beskæftigede sig desuden med sigillografi, og udgav en række værker om dansk heraldik, historiske danske segl samt personalhistorie.

Han var Ridder af Dannebrog og Dannebrogsmand.

Bibliografi (udvalg) 
 Dansk Heraldik, 1919
 Det danske Rigsvaaben, 1926
 Danske Købstæders Segl indtil 1660, 1937
 Dansk Sigillografi, 1944
 Danske Herreders Segl indtil 1660. Herunder Lands- og Birkesegl. Med Supplement til danske Købstæders Segl, 1946
 Danske Gilders Segl fra Middelalderen, 1948
 Danske Haandværkerlavs Segl, 1950
 Danske kongelige Segl. Fra Frederik II.s, Christian IV.s og Frederik III.s Tid, 1559-1670, 1951
 Slesvigske Købstads- og Herredssegl indtil 1660. Herunder Landskabers Segl, 1953

Kilder

Eksterne henvisninger 
 Dansk heraldik – oversigter og introduktioner  Heraldisk Selskab
 Kraks Blå Bog 1957

Riddere af Dannebrog
Heraldikere fra Danmark
Historikere fra Danmark
Poul Bredo
Danskere i 1900-tallet
Personer fra København
Faglitterære forfattere fra Danmark
Riddere af Æreslegionen
Riddere af 1. klasse af Nordstjerneordenen
Riddere af Vasaordenen
Riddere af Sankt Olavs Orden
Personer i Kraks Blå Bog (afdøde)
Genealoger fra Danmark
Personer i Dansk Biografisk Leksikon
Dansksprogede forfattere fra Danmark
Medlemmer af Kungliga Vitterhets Historie och Antikvitets Akademien
Österland

Österland er en af de fire historiske landsdele i Sverige, og omfatter den sydligste del af det nuværende Finland.

Seks landskaber udgjorde landsdelen Österland:

Historie 
I 1200-tallet krævede de svenske konger overhøjhed over det område, som svarer til det nutidige Finland, og indlemmede det under indflydelse af kirken i det svenske kongedømme. Nøjagtigt hvordan dette fandt sted, ved man ikke. Den traditionelle historieskrivnings tre "korstog" er blevet forkastet af moderne forskning. Indlemmelsen skete på den tid, hvor Sverige blev forenet under én konge eller noget senere, og Österland blev set som en konstituerende del af det svenske kongedømme, på trods af at landsdelens stemmeberettighede ikke før den 15. februar 1362 for første gang deltog i valget af svenske konger (hvor Håkan Magnusson blev valgt som sin fars medregent).

Mange svenskere flyttede til de vestlige og sydlige dele af Österland i 1200-tallet. Der er ingen ubestridte arkæologiske eller toponymiske beviser på, at der blev talt gammelsvensk uden for Ålandsøerne i det nuværende Finland.

Österland blev udråbt til storfyrstendømme af kong Johan III i 1581. Som prins i 1556, havde han fået dele af området som et hertugdømme ved siden af de hertugdømmer, som blev ledet af hans brødre. Hertugdømmerne blev skabt af Gustav Vasa, til dennes sønners forsørgelse, men havde ingen bestående praktisk funktion. Storfyrstendømmet kom dog til at eksistere som begreb i mere end to århundreder.

Navnet Österland(et) faldt gradvist ud af brug i tiden under Kalmarunionen og er nu nærmest ukendt i den bredere offentlighed.

Finland forblev en del af det svenske rige frem til den finske krig (1808-09), hvor landsdelen sammen med det østlige Norrland og Åland blev afgivet til Rusland. Disse områder kom siden til at danne det autonome Storfyrstendømmet Finland.

Reference 

Sveriges landsdele
MIDP

MIDP (Mobile Information Devise Profile) er en nedgraderet version af Java. MIDP er lavet til at kunne udvikle Java-applikationer på mobile enheder såsom mobiltelefoner og PDA'er.

I MIDP er Java-syntaksen den samme, men mange af de oprindelige biblioteker er enten fjernet eller ændret til at passe bedre til de mobile enheder. MIDP er lavet, fordi man ikke har brug for de store brugerflader og grafiske opløsninger, da de mobile enheders computer er væsentlig langsommere end computeres.

Javaprogrammering
Landinspektørvidenskab

Landinspektørvidenskab er en tværfaglig videnskabstradition indenfor design, udvikling og forvaltning af det byggede og naturlige miljø med særlig fokus på de faste ejendomme og stedfæstede rettigheder. Landinspektørvidenskab udspiller sig i spændingsfeltet mellem opmåling og kortlægning, geografiske informationssystemer, fast ejendoms registrering og retsforhold, samt arealforvaltning og fysisk planlægning. Denne fagkombination kan genfindes i de fleste lande ud over verden. Landinspektørvidenskab har traditionelt haft en stærk national tradition (Landinspektør-professionen) og forankring qua tilknytningen til sikring af rettigheder og styring fast ejendoms anvendelse. Den teknologiske udvikling samt opbygning af professions bårne internationale vidensnetværk har medført, at en global landinspektørvidenskabelig tradition er under konsolidering i disse år. Den internationale betegnelse for denne videnskabstradition er Geomatics.

Internationale organisationer 

 International Association of Geodesy
 FIG – International Federation of Surveyors 
 EEGECS 
 International Society of Photogrammetry and Remote Sensing

Videnskab
High Wycombe

High Wycombe (tidligere Chepping Wycombe eller Chipping Wycombe indtil omkring 1911 ) er en by i den sydlige del af Buckinghamshire i distriktet Wycombe, England. Byen ligger knap 50 km nordvest for London; På Corn Market building i centrum af byen er afstanden på 29 miles indgraveret. I 2001 blev befolkningstallet angivet til 118,229 indbyggere, hvilket gør byen til den største i Buckinghamshire, efter Milton Keynes blev udskilt fra dette county. Wycombe er delvist en industriby og markedsby for de omgivende landdistrikter, og byen har huset et marked på High Street siden middelalderen. Siden 17. århundrede har industrien været den dominerende økonmiske faktor i byen. Befolkningen i Buckinghamshire er blandt de rigeste i hele Storbritannien,   men alligevel findes der i Wycombe flere relativt fattige områder.

Historie 
Byens navn er afledt af floden Wye og det oldengelske ord for en skovklædt dal; combe. Byen omtræder første gang i de historiske kilder i 970 som Wicumun, og senere optræder den i Domesday Book, på det tidspunkt havde den seks møller. Omkring år 2 e.v.t. var der en romersk villa på stedet, som flere gange er blevet udgravet, senest i 1954; her blev der bl.a. fundet mosaikker og badhuse. Under den Engelske borgerkrig blev der udkæmpet et mindre slag i nærheden af High Wycombe. Den senere premierminister Benjamin Disraeli havde sit hjem i byen.

Kilder
Almazán

Almazán er en by i det centrale Spanien og hovedstad i provinsen Soria. Den har et indbyggertal på 5.727 (2006).

Eksterne henvisninger 

Byer i Castilla y León
Ezekiels Bog

Ezekiels Bog er et skrift i Det Gamle Testamente, som handler om profeten Ezekiels profetier og syner. 

Ezekiel boede i landflygtighed i Tel-Abib ved Nippur og Kebar-floden i Mesopotamien, hvor han modtog Guds budskab til jøderne i babylonisk fangenskab. Ezekiel profeterede i 22 år. Først forkyndte han dom over Israel og jøderne pga. afgudsdyrkelse og falske profeter, men efter Jerusalems fald er tonen mere trøstende. Bogen slutter med eskatologiske syn og profetier, herunder en detaljeret profeti af en ny tempelhelligdom, som i Det Nye Testamente bliver tolket som Jesu legeme. Gud tiltaler Ezekiel som "menneske" i stedet for at bruge hans navn.

Noter

Se også 
 Kerub

Bøger i Det Gamle Testamente
Georgetown University

Georgetown University er USA's ældste katolske universitet, og er ledet af jesuiterordenen. Det regnes som et af de amerikanske eliteuniversiteter på en række områder, som for eksempel politisk videnskab og retsvidenskab. Universitetet ligger i bydelen Georgetown vest i USA's hovedstad Washington D.C..

Historie 
Georgetown blev grundlagt i 1789 af John Carroll (1736-1815). Den formelle grundlæggelsesdag er 23. januar 1789, men byggearbejderne startede allerede året før; i 1791 blev den første student skrevet ind, og i 1792 begyndte undervisningen. 23. januar 1789 er datoen da jesuitterne fik skødet på ejendommen universitetet ligger på. I 2004 blev det én af de 28 uddannelsesinstitutioner som er medlem af Association of Jesuit Colleges and Universities. I 1814 fik Universitetet officiel anerkendelse fra USA's kongres i form af et Federal Charter (føderalt charter), som præsident James Madison så undertegnet den 1. marts 1815. Det var det første lærested i landet som fik sådan et charter.

Eksterne henvisninger 
 Universitetets hjemmeside

Universiteter i Washington D.C.
STS-35

STS-35 (Space Transportation System-35) var Columbias tiende rumfærge-mission.
Opsendt 2. december 1990 og vendte tilbage den 10. december 1990.

Missionens hovedopgave var at foretage astronomiske observationer med ASTRO-1 platformen bestående af fire teleskoper: Hopkins Ultraviolet Telescope (HUT), Wisconsin Ultraviolet Photo-Polarimeter Experiment (WUPPE), Ultraviolet Imaging Telescope (UIT), og Broad Band X-Ray Telescope (BBXRT).

Hovedartikler:

Besætning 
   Vance Brand (Kommandør)
   Guy Gardner (Pilot)
   Jeffrey Hoffman (Specialist)
   John Lounge (Specialist)
   Robert Parker (Specialist)
   Samuel Durrance (Specialist)
   Ronald Parise (Specialist)

Eksterne henvisninger 

 STS-35 NASA 

Rumfærgeprogrammet
Sesame Street

Sesame Street (på dansk Sesamgade) er en amerikansk tv-serie for børn med dukker i hovedrollerne. Serien blev skabt af Children's Television Workshop med Joan Ganz Cooney i spidsen. Dukkerne, de såkaldte Muppets, er skabt af Jim Henson. Kermit er den eneste Muppet, der både optræder i The Muppet Show og Sesame Street. Kermit inspirerede Kaj i det danske småbørnsprogram, Legestue. Programmet havde premiere i USA i 1969 og var dengang pionerer inden for pædagogiske børneprogrammer. Nye afsnit af Sesame Street sendes dagligt på HBO. Indtil 2016 blev daglige udsendelser sendt på public service netværket PBS i USA.

Idéen med Sesame Street er at små børn skal inspireres til at lære at regne og skrive. Programmet har også fået meget positiv omtale verden over.

Den 18. oktober 2009 havde TV 2 premiere på Sesamgade – den danske pendant til Sesame Street frem til august 2020.

Eksterne henvisninger

Noter 

Amerikanske tv-serier fra 1960'erne
Amerikanske tv-serier fra 1970'erne
Amerikanske tv-serier fra 1980'erne
Amerikanske tv-serier fra 1990'erne
Amerikanske tv-serier fra 2000'erne
Amerikanske tv-serier fra 2010'erne
Amerikanske tv-serier fra 2020'erne
Tv-programmer fra Public Broadcasting Service
Tv-programmer fra HBO
Libanons nationalvåben

Libanons nationalvåben er rødt med et hvidt diagonalt felt med et cedertræ placeret i midten.

Se også 
 Libanon

Nationalvåben
Rigsvåbener fra Afrika
Irans nationalvåben

Irans nationalvåben har siden den iranske revolution i 1979, kendetegnet en stiliseret arabisk skrift med ordet Allah (Gud) og også La ilaha ill Allah (Der er ingen gud udover Allah). 

Symbolet består af fire halvmåner og et sværd.

Nationalvåben
Rigsvåbener fra Asien
Ahlen

Ahlen er en by i Tyskland i delstaten Nordrhein-Westfalen med cirka 55.000 indbyggere. Den ligger i kreisen Warendorf, cirka 10 km nordøst for Hamm.

Ahlen havde tidligere en omfattende kulindustri.

Henvisninger 

Byer i Nordrhein-Westfalen
Hanse
Egyptens nationalvåben

Egyptens nationalvåben (Arabisk: شعار مصر) udgøres af den såkaldte Saladins ørn, en heraldisk figur der også optræder i statsvåbenet for Irak. En lignede figur findes i Syriens våben, den såkaldte Qureishs høg. Ørnen er gylden med sorte vinger, og bærer på dens bryst et lodretstribet skjold stribet rødt-hvidt-sort (Egyptens flag, blot med lodrette i stedet for vandrette striber). I sine klør holder ørnen en skriftrulle med statens navn på arabisk: Gumhuriyat Misr al-Arabiya (Egyptens arabiske republik). 

Rigsvåbener fra Afrika
Beckum

Beckum er en by i Tyskland i delstaten Nordrhein-Westfalen med cirka 35.000 indbyggere. Den ligger i kreisen Warendorf, cirka 20 km nordøst for Hamm og 35 km sydøst for Münster.

Byer i Nordrhein-Westfalen
Hanse
Beelen

Beelen er en by i Tyskland i delstaten Nordrhein-Westfalen med cirka 6.000 indbyggere. Den ligger i kreisen Warendorf, cirka 30 km sydøst for Bielefeld og 35 km øst for Münster.

Eksterne henvisninger 

Byer i Nordrhein-Westfalen
Drensteinfurt

Drensteinfurt er en by i Tyskland i delstaten Nordrhein-Westfalen med cirka 15.000 indbyggere. Den ligger i kreisen Warendorf, cirka 15 km nordvest for Hamm og 20 km sydøst for Münster.

Henvisninger 

Byer i Nordrhein-Westfalen
Ennigerloh

Ennigerloh er en by i Tyskland i delstaten Nordrhein-Westfalen med cirka 20.000 indbyggere. Den ligger i kreisen Warendorf, cirka 25 km nordøst for Hamm og 30 km sydøst for Münster.

Eksterne henvisninger 

Byer i Nordrhein-Westfalen
Everswinkel

Everswinkel er en by i Tyskland i delstaten Nordrhein-Westfalen med cirka 10.000 indbyggere. Den ligger i kreisen Warendorf, cirka 30 km nord for Hamm og 15 km øst for Münster.

Eksterne henvisninger 

Byer i Nordrhein-Westfalen
Oelde

Oelde er en by i Tyskland i delstaten Nordrhein-Westfalen med cirka 30.000 indbyggere. Den ligger i kreisen Warendorf og tæt på Beckum.

Historie 
Navnet Oelde blev først nævnt i et dokument omkring 890 som "Ulithi im Dreingau" i en jordebog i klosteret i Werden.

Mellem 1457 og 1800 var der flere brande, som ødelagde op til to tredjedele af bygningerne.

I 1804 blev Oelde tildelt byrettigheder. I 1847 blev Oelde forbundet til jernbanenettet ved opførelsen af jernbanelinjen Minden-Köln. Dette førte til et opsving i industralisering af byen.

I 1939 fik Oelde adgang til motorvejsnettet da motorvejen A 2 blev bygget.

I 1950'erne og 1960'erne kom et stort antal besøgende til Oelde, da diplomater blev inviteret af forbundspræsidenterne Heuss og Lübke til at jage småvildt i statsskoven "Geisterholz". Disse begivenheder blev almindeligvis kendt som "diplomatjagter".

I 2001 var Oelde vært for en haveudstilling med mere end 2,2 millioner besøgende.

Referencer 

Byer i Nordrhein-Westfalen
Universal Music Group

Universal Music Group er verdens største musikvirksomhed. Universal Music Group er ejet af den franske mediekoncern Vivendi. Universal Music Group har hovedkvarter i Californien.

Universal Music Group kan spore sin historie tilbage til 1934, da det britiske Decca Records etablerede sin virksomhed i USA. Decca solgte det amerikanske selskab fra i 1939, der fortsatte som Decca USA frem til 1962, da Decca USA fusionerede med MCA Records. Decca ejede det amerikanske filmstudie Universal Pictures, der således også indgik i fusionen. MCA Records havde forskellige ejere, men endte med at blive ejet af den japanske virksomhedsgruppe Panasonic, der i 1995 solgte 80% af aktierne til Seagram, der kort efter nedlagde MCA navnet og antog navnet Universal Music Group. Seagram købte i 1998 PolyGram fra Philips, og Seagram solgte herefter i 2000 de samlede musikaktiviteter til Vivendi, der lagde dem ind under Vivendi Universal.

Universal Music Group udgiver som pladeselskab artister under en lang række forskellige labels. Der udgives bl.a. Aerosmith, Tokio Hotel, Eminem, U2, Basim og Suspekt (Elektra). Herudover besidder UMG forlagsrettighederne til en lang række kunstnere.

Pladeselskaber, labels og pladeforlagsselskaber ejet af Universal Musik Group 
Universal Music Group ejer en lang række forskellige musikselskaber, der udgiver musik i eget navn og under sub-labels. De væsentligste er:
 Capitol Music Group
 Astralwerks
 Blue Note Records
 Capitol Records
 Motown
 mau5trap
 Metamorphosis Music
 Virgin Records America
 Decca Label Group
 Decca Records
 Philips Records
 Interscope Geffen A&M
 A&M Records
 DGC Records
 Geffen Records
 Interscope Records
 Polydor Records
 Def Jam Recordings
 Island Records
 Mercury Records
 Roc Nation
 StarRoc
 Takeover Roc Nation
 Republic Records
 Cash Money Records
 Aware Records
 Show Dog-Universal Music
 Universal Music Enterprises
 Hip-O Records
 Universal Music Group
 Universal Music Distribution
 Universal Music Group Nashville
 Universal Music Latin Entertainment
 Disa Records
 Fonovisa Records
 Machete Music
 Universal Music Publishing Group
 Universal Music TV
 Verve Records
 GRP Records
 Impulse! Records
 Verve Forecast Records
 Virgin EMI
 Capitol UK
 EMI Records
 Virgin Records
 Deutsche Grammophon
 Polar Music

Universal Music Group er endvidere distributør for Disneys Hollywood Records.

Udover ovennævnte har Universal i Danmark følgende plade- og distributionsselskaber:
 Copenhagen Records (med bl.a. artister som Alphabeat, Nik & Jay, Burhan G)
 A:larm Music (dansk markedsførings- og distributionsselskab med artister som bl.a. Medina, Tina Dickow, Outlandish)

Eksterne henvisninger 

 Officiel hjemmeside
Ostbevern

Ostbevern er en by i Tyskland i delstaten Nordrhein-Westfalen med cirka 10.000 indbyggere. Den ligger i kreisen Warendorf, cirka 18 km nordøst for Münster og 18 km nordvest for Warendorf.

Byer i Nordrhein-Westfalen
Sassenberg

Sassenberg er en by i Tyskland i delstaten Nordrhein-Westfalen med cirka 15.000 indbyggere. Den ligger i kreisen Warendorf, cirka 6 km nordøst for Warendorf og 30 km øst for Münster.

Byer i Nordrhein-Westfalen
Roberto Saviano

Roberto Saviano (født 22. september 1979 i Napoli) er en italiensk forfatter og journalist. I sine litterære værker og reportager beskæftiger han sig med fænomenet organiseret kriminalitet.

Biografi 

Roberto Saviano afsluttede sit filosofistudium på Università degli Studi di Napoli – Federico II med et diplom. Han har modtaget flere priser for sin bog "Gomorra" (da: Mafiaen i Napoli), bl.a. fra Premio Viareggio. Titlen henviser til den syndige bibelske by, men også til navnet på den napolitanske mafia "Camorra". "Gomorra" er en blanding af journalistisk reportage og romanformen, hvor vi i en selvbiografisk stil involveres i det altomfattende net af kriminelle strukturer som Camorra'en besidder i Campania, hvor Napoli er hovedstaden. Det er fra offentlige licitationer som indkøbscentre og højhastighedstog, produktion af det verdenskendte italienske modetøj i små illegale fabrikker, til politikere der smøres, til meget afgørende forbindelser til den østeuropæiske mafia samt terrorister i mellemøsten, der er Camorraens genstand for handel. Men også en grundig beskrivelse af hvordan fattigdom, arbejdsløshed og mangel på tro på fremtiden får unge til at gå ind i organisationen, der ses som den eneste mulighed for at opnå succes. Han beskriver hvordan der er et næsten symbiotisk forhold mellem de kriminelle organisationer og det på overfladen legale forretningsliv, der nok må betale for beskyttelsen men samtidigt profiterer på billig arbejdskraft, sikre leverancer og omgåelse af bureaukratiske problemer.

Da bogen leverer et utal af konkrete navne og steder, har Roberto Saviano oplevet en serie af mordtrusler fra de ledende klan-medlemmer siden han udkom med sin bog, så han står efter opfordring fra Umberto Eco under indenrigsministeriets beskyttelse og skifter konstant bopæl. Indtil udgivelsen boede han i Napoli.

Bibliografi, i udvalg 
 2006 – Gomorra
 2007 – Il contrario della morte
 2009 – La bellezza e l'inferno. Scritti 2004-2009
 2011 - Vieni via con me
 2013 – ZeroZeroZero
 2016 – La paranza dei bambini

Oversat til dansk

Eksterne henvisninger 

 
 www.robertosaviano.com
 Man who took on the Mafia: The truth about Italy's gangsters, The Independent, 17 October 2006

Romanforfattere fra Italien
Journalister fra Italien
Sendenhorst

Sendenhorst er en by i Tyskland i delstaten Nordrhein-Westfalen med cirka 15.000 indbyggere. Den ligger i kreisen Warendorf, cirka 20 km nord for Hamm og 20 km sydøst for Münster. Byen er især kendt for sit privathospital St. Josefs-Stift, der er en af verdens første til at anvende kuleterapi til helbredelse af reumatisme og gigt.

Byer i Nordrhein-Westfalen
Telgte

Telgte er en by i Tyskland i delstaten Nordrhein-Westfalen med cirka 20.000 indbyggere. Den ligger i kreisen Warendorf, cirka 10 km øst for Münster og 15 km vest for Warendorf.

Byer i Nordrhein-Westfalen
Wadersloh

Wadersloh er en by i Tyskland i delstaten Nordrhein-Westfalen med cirka 13.000 indbyggere. Den ligger i kreisen Warendorf, cirka 10 km nordvest for Lippstadt og 30 km øst for Hamm.

Byer i Nordrhein-Westfalen
Warendorf

Warendorf er en by i Tyskland i delstaten Nordrhein-Westfalen med cirka 40.000 indbyggere. Den ligger i kreisen Warendorf, cirka 30 km øst for Münster.

Byer i Nordrhein-Westfalen
Hanse
Syriens nationalvåben

Syriens nationalvåben (Arabisk: شعار سوريا ) inkluderer den syriske høg som symbol. 

Det blev indført i løbet af samarbejdet med Egypten, og før var symbolet Saladins ørn. 

Under høgen står der et grønt banner med teksten (Arabisk: الجمهورية العربية السورية) Syriens arabiske republik. 

Over falkens halefjer ligger et grønt banner med landets navn skrevet i sort: الجمهورية العربية السورية, «al-Tsjumhūriyya al-‘arabiyya as-sūriyya».

Høgen holder også det syriske flag som skjold, hvor striberne er placeret lodret med de to grønne stjerner i midten. 

Rigsvåbener fra Asien
Dundee United FC

Dundee United Football Club er en skotsk professionel fodboldklub, fra byen Dundee. Den blev dannet i 1909, oprindeligt som Dundee Hibernian, klubben skiftede til det nuværende navn i 1923. United bliver også kaldt The Terrors eller The Tangerines og fansene er kendt som Arabs.

Klubben har spillet i tangerin-trøjer sinde 1960'erne, og har spillet på det nuværende stadion, Tannadice Park siden grundlæggelsen i 1909. United var med til at starte Scottish Premier League (SPL) i 1998, og var til stede her indtil strukturen blev nedlagt i 2013, til fordel for SPFL. United rykkede i 2016 ned i Scottish Championship, der er den næsthøjeste række i SPFL.

Klubben har vundet Scottish Premier Division en gang (1982-83), Scottish Cup to gange (1994 og 2010) og Scottish League Cup to gange (1979 og 1980). De spillede i Europa første gang i 1966-67, og deltog siden 14 gange i træk frem til 1976. De har også nået semifinalerne i Mesterholdenes Europacup i 1984 og UEFA Cup-finalen i 1987.

Trivia 
Dundee United har spillet mod FC Barcelona i europæisk sammenhæng i alt 4 gange. Alle fire kampe er vundet.

Historiske slutplaceringer

Referencer

Eksterne henvisninger 
Link (Dundee Uniteds UEFA Cup 1986-87):
www.youtube.com 

Fodboldklubber i Skotland
Etableret i 1909
United FC, Dundee